Adolphe Rayssac

**Adolphe Rayssac** M.E.P. (født 4. november 1866 i Lunan i bispedømmet Cahors i Frankrike, død 16. juni 1941 i Montbeton) er en fransk katolsk kinamisjonær som var apostolisk vikar i det sørlige Kina. 
## Liv og virke
### Prest, kinamisjonær
Adolphe Rayssac gikk inn i Det parisiske ytremisjonsselskap (M.E.P.) i Paris den 31. august 1887, og ble presteviet den 21. september 1889. Han mottok sin misjonsbrev for det apostoliske vikariat Kouong-Tong (provinsen Kanton) i det sørlige Kina. Han kom dit i begynnelsen av 1890, i følge med blant annet med Henri Chanès som skulle dø under tragiske omstendigheter - han ble sammen med åtte kinesiske katolikker myrdet i Pok-lo.

Han ble tildelt distriktet Tchek-Kaï på øya *[[Sancian]]* hvor den hellige Frans Xavier døde den 3. desember 1552. Han lærte språket der under ledelse av fader Louis Murcier. Deretter tilbrakte han to år i underprefekturet Loc-fung hvor han tok ansvar for misjonen i 1893 som hadde 1700 døpte (1894) og et visst antall katekumener av hakkafolket. Han unnslapp å døden i mai 1902 da han ble anbrepet av  banditter som var oppildnet av notabiliteter. I 1908 hadde distriktet 3700 døpte. I 1914 ble Kouong-Tong-misjonen delt inn i to vikariater, Canton og Swatow; han fikk ansvaret for sistnevnte i 1915.

### Titulærbiskop, apostolisk vikar av Swatow
Adolphe Rayssac ble ordinert til titulærbiskop av *Cotyaeum* ved parisermisjonærenes Nasaret-kapell i Hongkong den 1. mai 1915 av biskop Domenico Pozzoni, P.I.M.E., apostolisk vikar av Hongkong.

Han grunnla et gutteseminar i Teng-haï i 1918, og i 1932 var det utgått tjue kinesiske prester fra vikariatet. Fra 9. februar til 22. mars 1922 deltok han i Det parisiske ytremisjonsselskaps første te generalforsamlingen i Hongkong rundt Mgr de Guébriant, den påfølgende november i forsamling for lekfolket i 5. region i Sør-Kina og i mai-juni 1924 også i «Shanghairådet» ledet av Mgr. Costantini, som var sterkt orientert mot en stedliggjørelse av kirken og dens ledelse, i tråd med pave Pius XIs ønsker.

Han dro på ad limina-besøk den 31. desember 19248 og foretok en pilegrimsreise til Det hellige land. Han kom tilbake i november 1925. Regionen ble spesielt rammet av bondeopprør, kommunistiske styrkers fremrykking i september 1927 mot Kanton, ødeleggelser av oppdrag av eller fremprovosert fra krefter i eksil og fra på nasjonalistenes side, og overtakelse av kirkens utdannings- eller velferdsinstitutter. Han bestemte seg for å refokusere sin evangeliseringsaksjon og oppfordret de amerikanske misjonærer fra Maryknoll som ankom Kayingområdet i oktober 1925. I 1929 resulterte dette i dannelsen av det apostoliske prefektur Kaying med 6500 troende.

Kommunistisk infiltrasjon forårsaket kidnappinger (selv en misjonær ble kidnappet for løsepenger), drap og konstant bandittuvesen som undergravde regionen. Fra juli til desember 1930 var han fraværende for å delta i misjonsselskapets generalforsamling i Paris. Mens en kommunistisk hær fortsatt okkuperte den fjellrike delen av vikariatet, ønsket han i 1932 Mgr de Guébriant velkommen i Swatow på hans inspeksjonsreise rundt om i Asia.

En koadjutor ble gitt ham i desember 1934, Charles Vogel; han innsatte ham neste mai, og han visste ennå ikke at han skulle etterfølge ham i desember. Biskop Rayssac la i juni 1935 ut på reise til Roma via Japan og USA, men han ble rammet av hemiplegi da han gikk i land i Marseille. Han flyttet til Montbeton, og døde der i 1941.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Pave Pius VI (1717-1799) *1775
* Kardinal Carlo Bellisomi (1736-1808) *1775
* Biskop Marcelino José Da Silva (1749-1830) *1790
* Biskop Roque José Carpegna Díaz, (1760-1845) *1803
* Biskop François-Alexis Rameaux (1802-1845) *1840
* Biskop Bernard-Vincent Laribe (1802-1850) *1845
* Biskop Jean-Henri Baldus (1811-1869) *1845
* Biskop Louis-Gabriel Delaplace (1820-1884) *1852
* Biskop François-Ferdinand Tagliabue (1822-1890) *1870
* Biskop Jean-Baptiste-Hippolyte Sarthou (1840-1899) *1885
* Biskop Jules Bruguière (Brughiero) (1851-1906) *1891
* Biskop Pierre-Marie-Alphonse Favier (1837-1905) *1898
* Biskop Stanislas-François Jarlin (1856-1933) *1900
* Biskop Giovanni Menicatti, P.I.M.E. (1866-1943) *1903
* Biskop Domenico Pozzoni, P.I.M.E. (1861-1924) *1905
* Biskop *Adolphe Rayssac*, M.E.P. (1866-1941) *1915

## Referanser